# Almindelig vaskebjørn

### Fra Wikipedia, den frie encyklopædi

Du har nye beskeder (forskel fra næstsidste redigering).

| Almindelig vaskebjørn | ?

Videnskabelig klassifikation

Rige: | Animalia (Dyr)
Række: | Chordata (Chordater)
Klasse: | Mammalia (Pattedyr)
Orden: | Carnivora (Rovdyr)
Familie: | Procyonidae (Halvbjørne)
Slægt: | Procyon (Vaskebjørne)
Art: | lotor

Videnskabeligt artsnavn
Procyon lotor linnaeus 1758

Den almindelige vaskebjørn har naturlig udbredelse i Amerika fra Canada til nord Panama i syd. I de sidste 60 år er der dog dannet bestande rundt om i Europa af dyr undsluppet fra pelsfarme. I naturen lever vaskebjørnen i skove med bække og søer.

Vaskebjørnen har ikke fået sit navn uden grund, den vasker nemlig ofte sin mad. Vaskebjørnen er aktiv om natten, hvor den ofte er på besøg i folks haver for at se efter mad i skraldespandene. I USA er vaskebjørnen en stor plage, når den plyndrer skraldespande. Derfor lægger man tit gift ud eller sætter fælder op.

Den almindelige vaskebjørn måler 60-100 cm og vejer 2-12 kg. Pelsens farve er grå til næsten sort, men ofte er der brun eller rød tone i pelsen. Halen har sorte ringe, og over øjnene bærer vaskebjørnen en sort maske.

Vaskebjørnens parringstid er fra januar til marts og ungerne fødes i april-juni. Den er drægtig i 63 dage og får 3-6 unger om året.

I naturen er levealderen for en vaskebjørn mellem 2 og 6 år, dog findes der eksempler på, at den kan blive op til 22 år i fangenskab.

## [redigér] Udbredelsesområde

### [redigér] Amerika

Vaskebjørnens oprindelige leveområde er Nordamerika fra Panama over Mexico og hele USA til det sydlige Canada, med undtagelse af ørkener og de høje bjerge i Rocky Mountains.

### [redigér] Europa

De vaskebjørne som lever i Europa nedstammer fra dyr som er ud- eller undsluppet fra pelsfarme. På grund af dette regnes vaskebjørnen hovedsagelig som en fremmed art, men i Tyskland betragtes den nu som hjemmehørende. I store dele af Tyskland findes nu stabile vaskebjørnspopulationer. Andre leveområder er i Kaukasus og i Nordfrankrig.

Bemærkelsesværdigt er det at de fleste vaskebjørne i Tyskland stammer fra to par, som i 1934 blev sluppet ud på ordre af Hermann Göring. Genetiske undersøgelser har vist at også de dyr, som nu lever længst bort fra udslipningsstedet, stammer fra disse fire vaskebjørne.

### [redigér] Byer

Den første oplysning om vaskebjørne i byområder stammer fra 1920'erne, hvor dyret levede i forstæderne til Cincinnati, Ohio. I 1950'erne var der også kommet populationer i Washington, Chicago og Toronto. I Europa fandt man i 1960'erne mange vaskebjørne i i Kassel. Denne by regnes endnu som Europas vaskebjørnehovedstad.

| Wikimedia Commons har medier relateret til: Almindelig vaskebjørn

Hentet fra "http://da.wikipedia.org../../../a/l/m/Almindelig_vaskebj%C3%B8rn.html"

Kategorier: Taksonomisk beskrevet | Rovdyr

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg

##### Andre sprog

- Deutsch
- English
- Esperanto
- Español
- Suomi
- Français
- Italiano
- 日本語
- Lietuvių
- Nederlands
- Polski
- Português
- Svenska
- 中文